L’Ajuntament i la Diputació oferixen 37 beques de formació per a estudiants per a l’estiu
12 de juny 2019

L’Ajuntament de Sagunt ha aprovat hui, 12 de juny, les bases per a la concessió de 37 beques dins del programa ‘La Dipu Et Beca 2019’, que es desenvoluparà durant els mesos de juliol i agost. El termini de presentació de sol·licituds comença el 13 de juny i finalitzarà el 21 de juny. 

  

Entre els requisits exigits per a poder presentar-se a estes beques formatives destaca que els interessats siguen residents en algun municipi la província de València, majors de 18 anys i que es troben cursant una titulació universitària o un cicle formatiu de formació professional relacionats amb els camps de periodisme, informàtica, turisme, integració social, comunicació audiovisual, disseny gràfic, prevenció de riscos laborals, animació sòcio-cultural i turística, auxiliar d'infermeria, història de l'art, enginyeria industrial, arquitectura, gestió de vendes i espais comercials, treball social, educació social, topografia, dret i ciències polítiques. A més, els interessats no podran estar  gaudint d'una altra beca o ajuda, de la mateixa o anàloga finalitat així com no desenvolupar una activitat laboral durant el període de gaudi de la beca.

  

L'objecte d'esta iniciativa és garantir la millor formació dels estudiants residents al terme municipal de Sagunt a través de tots els mitjans facilitats per les administracions públiques.

  

Cadascuna de les beques està dotada amb un import de 500 euros bruts mensuals. En aquells supòsits que impliquen un període inferior al mes natural, serà la part proporcional corresponent, havent de superar, com a mínim, els 15 dies naturals per a adquirir el dret a la percepció econòmica de la beca. La Diputació de València finança el 80% d’este programa i l’Ajuntament el 20% restant.

  

El període de durada de les beques comença l'1 de juliol de 2019 i finalitzarà com a màxim el 31 d'agost de 2019. Es realitzaran 20 hores setmanals.

  

Els interessats podran consultar tota la información en la web municipal.​

![](/media/0juj35be/75_c_ayuntamiento.jpg)  
  
  

*   [](http://www.facebook.com/sharer.php?u=https://aytosagunto.es/va/actualitat/l-ajuntament-i-la-diputacio-oferixen-37-beques-de-formacio-per-a-estudiants-per-a-l-estiu/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-i-la-diputacio-oferixen-37-beques-de-formacio-per-a-estudiants-per-a-l-estiu/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-i-la-diputacio-oferixen-37-beques-de-formacio-per-a-estudiants-per-a-l-estiu/ "Linked In")
*   [](mailto:?body=https://aytosagunto.es/va/actualitat/l-ajuntament-i-la-diputacio-oferixen-37-beques-de-formacio-per-a-estudiants-per-a-l-estiu/)